**Tur til blomsterfestivalen i Odense**

Så er tiden kommet for den årlige tur til blomsterfestivalen i Odense

                      **fredag den 19. august kl. 09.30**

Vi mødes ved klubhuset og fylder bilerne op, og så afregner man selv med chaufføren.

Forventet hjemkomst til Gåsebjergsand ca. 16.30/17.00.

Vi kører til parkeringspladsen bag restaurant Carlslund og går langs Odense Å ind til Eventyrhaven, hvor vi spiser vores medbragte madpakke.  Derefter slippes vi løs på egen hånd og går rundt og nyder blomsterhavet nogle timer, inden vi går tilbage langs Odense Å igen.

Fra 2020 er blomsterfestivalen blevet en del af H.C. Andersen festivalen. Festivalens tema i år er den eventyrlige have - Et særligt sted hvor inspirationen groede i Andersen, var på hans ophold på de danske herregårde, hvis store parkanlæg har lagt flora og stier til mange af Andersens eventyr.   Festivalens kreative fundament er udarbejdet af prof. emeritus cand.phil. Johs. Nørregaard Frandsen.

Vi ses forhåbentlig til en hyggelig dag.

Mange hilsner

Annie